# Tantárgyi tematika és teljesítési követelmények 2023/2024 2. szemeszter

|  |  |
| --- | --- |
| Cím | VÁROSÉPÍTÉSZET |
| Tárgykód | **EPM452MN** |
| Heti óraszám: ea/gy/lab | **2/0/0** |
| Kreditpont | **3** |
| Szak(ok)/ típus | **Építészmérnök mesterszak (MSc),**  **Építőművész mesterszak (MA)**  **Építészmérnöki osztatlan Belsőépítész MA** |
| Tagozat | **Nappali** |
| Követelmény | **Vizsgajegy (v)** |
| Meghirdetés féléve | **2023-2024/2. szemeszter** |
| Előzetes követelmény(ek) | **nincs** |
| Oktató tanszék(ek) | **Építészeti és Várostervezési Tanszék** |
| Tárgyfelelős | **dr. habil Tamás Anna Mária DLA** |
| Oktatók | **dr. habil Tamás Anna Mária DLA** |
|  |  |

# Tárgyleírás

*A tantárgy két nagyobb tematikus egységet foglal magába.*

*Az első részben a kurzus a városépítészet alapvető kérdéseit tárgyalja: az épített környezet elemei, tervezéselméleti, kompozíciós elvek ismertetése történik az előadások keretében. A tárgy betekintést nyújt a városok fejlődésbe és tervezésébe történeti szempontból, továbbá felvázolja az esteleges jövőképeket, a fokozott urbanizáció következményeit és lehetséges alternatíváit.*

*A tantárgy második felében a tértervezés elméleti és gyakorlati kérdéseinek bemutatása történik kiemelten a városi közterekre és azok típusaira helyezve a hangsúlyt.*

*A város és köztereinek típusain, fejlődésén és a kortárs tendenciák elemzésén keresztül az építészet legösszetettebb megnyilvánulása a város, mint kultúránk és társadalmunk lenyomatának elemzése és tervezése történik az előadások és a gyakorlatok keretében.*

# Tárgytematika

## **Az oktatás célja**

*A tantárgy elsősorban építész hallgatók számára nyújt részletesebb városépítészeti és közterületépítészeti ismeretek azzal céllal, hogy későbbi tervezői tevékenységük során, a jogszabályi megfelelésen túl, érzékenyen reagáljanak a városi szövethez és annak komplex szabad tereihez annak megismerése, megértése által.*

*Az oktatás célja, hogy betekintést nyújtson a hallgatóknak a városépítészet és tértervezés alapvető tervezéselméleti és kompozíciós kérdéseibe. Kiemelt cél, hogy a hallgatók értelmezni tudják a városi szövet nagyobb összefüggésit, majd azt egyedi tervezési folyamatokban következetesen alkalmazzák.*

*A tantárgy kapcsolódik az adott szemeszter Komplex Tervezés feladatához. A féléves feladat azonos helyszínen történik, az építészeti tervezési feladatot támogatja egyrészt a települési léptékben történő tervezéssel, másrészt egy környezetépítészeti munkarésszel.*

## **A tantárgy tartalma**

*A tantárgy keretében a részletes programnak megfelelően előadásokon vesznek részt a hallgatók. Ezzel párhuzamosan a féléves feladat teljesítése zajlik.*

*A részletes tantárgyi program, a részletes követelményrendszer valamint a tantárgyhoz kapcsolódó információk a Teams felületére kerülnek feltöltésre.*

|  |  |
| --- | --- |
|  | Témakörök |
| Előadás | 1. *A város megismerése rétegei által* 2. *A városi szabad terek típusai és tervezési elvei* 3. *Kortárs kihívások a városépítészetben és közterületek tervezésben* |

### **Részletes tantárgyi program és a követelmények ütemezése**

|  |  |  |  |  |
| --- | --- | --- | --- | --- |
| ELŐADÁS | | | | |
| Oktatási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat** | **Teljesítés ideje, határideje** |
| 1. | A tantárgy és a féléves tematika ismertetése | - | - | - |
| 2. | **ELŐADÁS: A VÁROS MEGISMERÉSE SZÖVETE, RÉTEGEI ÁLTAL – 1.feladatrész tartalmi és formai követelményei** | Teams felületre feltöltött előadás | - | - |
| 3. | konzultáció |  | 1. feladatrész | - |
| 4. | **ELŐADÁS: VÁROSI SZABAD TEREK ELEMZÉSE ÉS TERVEZÉSÉNEK ALAPELVEI** | Teams felületre feltöltött tárgyi előadás anyaga | - | - |
| 5. | konzultáció – 1. feladatrész: a terület analízise, problématérkép, választott példák | - | 1. feladatrész | - |
| 6. | **1. FELADATRÉSZ PREZENTÁCIÓJA - NAPPALI** | - | 1. feladatrész | 2024.03.13.  24.00-ig a Teams-be feltöltött dok. |
| 7. | **1. FELADATRÉSZ PREZENTÁCIÓJA – LEVELEZŐ** |  | 1. feladatrész | 2024.03.20.  24.00-ig a Teams-be feltöltött dok. |
| 8. | TAVASZI SZÜNET | - | - | - |
| 9. | **ELŐADÁS: A KORTÁRS VÁROSTERVEZÉS TENDENCIAI, A FENNTARTHATÓSÁG KÉRDÉSE**  **2. feladatrész tartalmi és formai követelményei** | Teams felületre feltöltött tárgyi előadás anyaga | - | - |
| 10. | **konzultáció** | - | 2. feladatrész | - |
| 11. | POLLACK EXPO | - | - | - |
| 12. | **konzultáció** | - | 2. feladatrész | - |
| 13. | 2. FELADATRÉSZ PREZENTÁCIÓJA - NAPPALI | - | 2. feladatrész | 2024.05.01.  24.00-ig a Teams-be feltöltött dok. |
| 14. | **2.FELADATRÉSZ PREZENTÁCIÓJA - LEVELEZŐ** | - | 2. feladatrész | 2024.05.08.  24.00-ig a Teams-be feltöltött dok. |

**A féléves kutatási feladatok aktuális kiírása külön dokumentumokban találhatók, melyek elválaszthatatlan részét képezik a tantárgyi tematikának.**

## **Számonkérési és értékelési rendszer**

*A tantárgy vizsga jeggyel zárul. A szemeszter zárása a vizsgaidőszakban történik.*

*A vizsgajegy 60%- ban a féléves feladatokból, 40%-ban a vizsga eredményből áll. Mindkét estben szükséges az egyenként 40%-os, minimum megfelelés a sikeres teljesítéshez.*

##### **Jelenléti és részvételi követelmények**

A *PTE TVSz* 45.§ (2) és *9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.*

***A jelenlét ellenőrzésének módja***

*Az előadásokon való igazolt jelenlét a tematikában rögzített aktuális munkarész bemutatásával történik. Az előadó jelenléti ívet vezet****, megjelent,*** *valamint* ***nem jelent meg/ nem készült*** *bejegyzéssel.*

##### **Számonkérések**

Vizsgával záruló tantárgy

**Félévközi ellenőrzések, teljesítményértékelések és részarányuk a vizsgára bocsájtás feltételének minősítésben**

|  |  |  |
| --- | --- | --- |
| Típus | Értékelés | Részarány a vizsgára bocsájtás feltételének minősítésben |
| 1. *feladat: Települési analízis és koncepció*   *(csoportos feladat 3-5 fő)* | *max. 20 pont* | *20%* |
| 1. *feladat: Közterületépítészeti terv – komplex terv külső terei - (egyéni feladat)* | *max. 40 pont* | *40%* |

**Az aláírás megszerzésének feltétele**

*Az aláírás megszerzésének feltétele, hogy a hallgató a féléves feladatot a megadott határidőre, (lásd részletes tantárgyprogram) leadja, és azzal a minimum pontszámot, egyenként 40%-ot teljesítse, ami az első feladat esetében 20-ból minimum 8 pontot, a második feladat esetében 40-ből minimum 16 pontot jelent.*

**Pótlási lehetőségek az aláírás megszerzéséhez** (PTE TVSz 50§(2))

*A féléves feladatok pótleadása a szorgalmi időszakban, a 14. héten, 2024. 05.09-én történik.*

*Amennyiben a hallgatónak nem sikerült a félév során az aláírást megszerezni, annak pótlására a 16. héten, 2024. 05. 23-án van lehetőség.*

***Vizsga típusa*** *: írásbeli*

***A vizsga tartalma:*** *A vizsgán a félév során elhangzott előadások anyagának számonkérése rövid, 5-10 mondatos, kifejtő jellegű, írásban feltett kérdések formájában.*

***A vizsga minimum 40%-os teljesítés esetén sikeres.***

**Az érdemjegy kialakítása** (TVSz 47§ (3))

60%-ban az évközi teljesítmény, 40%-ban a vizsgán nyújtott teljesítmény alapján történik.

**Az érdemjegy megállapítása az összesített teljesítmény alapján %-os bontásban**

|  |  |
| --- | --- |
| **Érdemjegy** | **Teljesítmény %-ban kifejezve** |
| jeles (5) | 85 % …100% |
| jó (4) | 70 % ... 85 % |
| közepes (3) | 55 % ... 70 % |
| elégséges (2) | 40 % ... 55 % |
| elégtelen (1) | 40 % alatt |

Az egyes érdemjegyeknél megadott alsó határérték már az adott érdemjegyhez tartozik.

## **Irodalom**

##### **Kötelező irodalom és elérhetősége**

# MEGGYESI Tamás: Városépítészeti alaktan, TERC, Budapest, 2009

# LUKOVICH Tamás, MOGYORÓSI Katalin: Fenntartható fejlesztés - Várostervezési útmutató, TERC, Budapest, 2013

##### **Ajánlott irodalom és elérhetősége**

BENKŐ Melinda, FONYÓDI Mariann: Glocal City- Kortárs európai városépítészet,TERC Budapest, 2009  
GHEL, Jan: Élhető városok, TERC, Budapest, 2014

Pécs, 2024. 01. 26.

**Dr. habil Tamás Anna Mária DLA**

tantárgyfelelős

építész, egyetemei docens